निमार्ता पूर्व विधायक भैरोंसिंह गुर्जर की गुर्जर अणची मां प्रोडक्शन के बैनर तले बन रही इस फिल्म का मुहूर्त नरैना के दादू द्वारा में आचार्य गोपाल दासजी महाराज के सानिध्य में आज सुबह 9:15 बजे होने वाला था। इसकी पूरी तैयारियां कर ली गर्इं थी। निर्देशक शिरीष कुमार रात को कार से नरैना के लिए रवाना हुए। आधी रात करीब 3 बजे सिरसी रोड पर पांच्यावाला के समीप चालक को अचानक झपकी आने से संतुलन बिगड़ गया और कार पेड़ से जा टकराई। हादसा इतना जबरदस्त था कि गाड़ी पूरी तरह से डेमेज हो गई। अच्छी बात यह रही कि पीछे से पुलिस जीप आ रही थी। पुलिसकर्मियों ने एंबुलेंस बुला दी और घायलों को तुरंत एसएमएस अस्पताल पहुंचाया। उपचार के बाद आज सुबह शिरीष कुमार व उनके साथ वालों को छुट्टी दे दी गई।